b'\n_START_ARTICLE_\nMarijina prikazovanja v Med\xc5\xbeugorju\n_START_PARAGRAPH_\nMarijina prikazovanja v Med\xc5\xbeugorju so domnevna prikazovanja svete Marije. Za\xc4\x8dela so se 24. junija 1981 v vasi Bijakovi\xc4\x87i, natan\xc4\x8dneje na hribu Crnica, v \xc5\xbdupniji Med\xc5\xbeugorje, \xc5\xa0kofija Mostar - Duvno, Bosna in Hercegovina.\n_START_SECTION_\nV popularni kulturi\n_START_PARAGRAPH_\nLeta 1995 je bil izdan film o Med\xc5\xbeugorju z naslovom Gospa, ki govori o za\xc4\x8detkih prikazovanja in predvsem komunisti\xc4\x8dnem preganjanju glavnih akterjev. Film je re\xc5\xbeiral Jakov Sedlar, glavno vlogo patra Joza Zovka pa je odigral ameri\xc5\xa1ki igralec Martin Sheen. Film je prejel nagrado zlata vrata Pulja (nagrada ob\xc4\x8dinstva za najbolj\xc5\xa1i film) na 42. Puljskem filmskem festivalu leta 1996. S prora\xc4\x8dunom 5 milijonov $ velja film za najdra\xc5\xbeji hrva\xc5\xa1ki film do danes.'